### Beslutninger

Tilbagesendes Magistratsafdelingen for Kultur og Borgerservice, Magistratsafdelingen for Børn og Unge og Magistratsafdelingen for Sociale Forhold og Beskæftigelse med bemærkning, at byrådet i sit møde den 1. december 2022 har vedtaget Magistratens indstilling i overensstemmelse med erklæring fra Børn og Unge-udvalget af 23. november 2022.

###

Til forebyggelse, opsporing og håndtering af sager om vold og seksuelle overgreb mod børn og unge.

### Resume

Som en del af overgrebspakken fra 2012 er der lovkrav om et kommunalt beredskab til forebyggelse, opsporing og håndtering af sager om vold og seksuelle overgreb mod børn og unge. Magistratsafdelingerne for Kultur og Borgerservice, Børn og Unge og Sociale Forhold og Beskæftigelse udarbejdede i 2014 et fælles beredskab. Det fælles kommunale beredskab blev vedtaget af byrådet 21. maj 2014. Beredskabet skal efterses og revideres med maksimalt fire års interval. Det blev revideret og godkendt af byrådet i 2018, og en revideret version sendes nu igen til byrådets godkendelse.

Det fælles beredskab danner rammen for de tre magistratsafdelingers konkrete beredskaber. Beredskabet bygger på [adresse] og ungepolitik om, at børn og unge altid skal beskyttes, og at børn og unge i [adresse] varetægt skal være trygge og opleve værdifulde og sunde relationer til de professionelle voksne – eksempelvis lærere, pædagoger, rådgivere eller vejledere.

Der er ikke foretaget store ændringer i forbindelse med revideringen af beredskabet. De ændringer, der er foretaget, er beskrevet under punkt 3.

### Beslutningspunkter

Det indstilles:

1) At byrådet godkender den reviderede version af det fælles beredskab til forebyggelse, opsporing og håndtering af sager om vold og seksuelle overgreb mod børn og unge

2) At det reviderede beredskab fremover godkendes i Magistraten, og kun sendes til byrådets godkendelse, såfremt der forekommer større indholdsmæssige ændringer.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 07-11-2022

Nikolaj Kristensen:

Fremsendes til [adresse] med bemærkning, at Magistraten i mødet den 7. november 2022 anbefaler, at byrådet tiltræder Magistratsafdelingen for Sociale Forhold og Beskæftigelse, Magistratsafdelingen for Kultur og Borgerservice samt Magistratsafdelingen for Børn og Unges indstilling af 14. oktober 2022.

Udvalg: [adresse]

Dato: 16-11-2022

Nikolaj Kristensen:

Fremsendes til Børn og Unge-udvalget til behandling i henhold til beslutning i byrådets møde den 16. november 2022.

Udvalg: Børn- og Unge-udvalget

Dato: 23-11-2022

Nikolaj Kristensen:

Ulrik Mikkelsen, Andrea Laursen, Laura Jeppesen, Ingelise Madsen og Benthe Johnsen kunne tiltræde indstillingen med følgende bemærkning:

”Vi noterer os, at Magistratsafdelingen for Børn og Unge gerne vil indlede en proces, hvor det afsøges, om der kunne være behov for centrale retningslinjer, samt hvilke erfaringer der er herfor. Vi vil samtidig opfordre til, at der er fokus på, at viden om såvel beredskab samt evt. retningslinjer bliver udbredt.

Herudover vil vi gerne, at revisionen af det fælles kommunale beredskab behandles i [adresse] mindst én gang pr. byrådsperiode.”

Jasmin Jessen tog forbehold for drøftelse i byrådsgruppen.

Åse Kjeldsen var forhindret i at deltage i udvalgets behandling af sagen.